Muzeo Czartoryski

La Muzeo Princoj Czartoryski (pole Muzeum Książąt Czartoryskich [muˈzɛum ˈkɕɔ̃ʐɔnt tʂartɔˈrɨskʲix]), ofte mallongigata kiel Muzeo Czartoryski, estas historia muzeo en Krakovo, Pollando kaj unu el la plej antikvaj muzeoj de la lando. Historio kaj enhavo La dekomenca kolekto estis formita en 1796 en Puławy fare de la Princino Izabela Czartoryska. La Muzeo oficiale malfermiĝis en 1878. La kolekto Puławy estis parte detruita post la Novembra ribelo de 1830 kaj la konfiskado de la propraĵoj de la familio Czartoryski. Plej el la muzeaĵoj tamen estis savitaj kaj translokigitaj al Parizo, kie ili restis en la Hôtel Lambert. En 1870 la Princo Władysław Czartoryski decidis translokigi la kolektojn al Krakovo, kien ili alvenis en 1876. La plej fama pentraĵo en la Muzeo estas unu el la plej bone konataj verkoj de Leonardo da Vinci nome Damo kun ermeno. Aliaj elstaraĵoj estas du verkoj de Rembrandt; kelkaj antikvaĵoj, kiel skulptaĵoj; renesancaj murtapiŝoj kaj ornamartoj; kaj pentraĵoj de Hans Holbein la Juna, Jacob Jordaens, Luca Giordano, Pieter Brueghel la juna, Dieric Bouts, Joos van Cleve, Lorenzo Lotto, Lucas Cranach la pli juna, Lorenzo Monaco, Andrea Mantegna, Alessandro Magnasco ktp. Bildaro Notoj Eksteraj ligiloj Oficiala retejo 50° 03′ 52.8″ N 19° 56′ 23.8″ O (mapo)